टिकैत के कहने पर माने, बजरंग, साक्षी-विनेश ने उन्हें मेडल्स सौंपे; सरकार को 5 दिन का अल्टीमेटम
जंतर-मंतर पर रविवार को पुलिस से हुई झड़प के बाद पहलवान सोमवार को दिल्ली से घर लौट गए हैं। सोमवार को पूरा दिन पहलवानों ने आपसी तौर पर बैठकर आगामी रणनीति तय की है। मगर, अभी रणनीति उजागर नहीं की है।
भारतीय कुश्ती संघ (WFI) के पूर्व अध्यक्ष बृजभूषण सिंह के खिलाफ धरना देने वाले पहलवानों ने हर की पौड़ी में अपने मेडल गंगा में बहाने का फैसला टाल दिया है। पहलवान मेडल बहाने के लिए हरिद्वार पहुंचे थे। खबर लगते ही भारतीय किसान यूनियन के अध्यक्ष नरेश टिकैत वहां पहुंचे।
पहलवानों से बात कर उन्होंने केंद्र सरकार को कार्रवाई के लिए 5 दिन का अल्टीमेटम दिया है। टिकैत ने पहलवानों से मेडल्स और मोमेंटो वाली पोटली भी ले ली है। उन्होंने कहा कि इन्हें राष्ट्रपति को देंगे। सभी खिलाड़ी हरिद्वार से घर के लिए रवाना हो गए।
इससे पहले साक्षी मलिक, बजरंग पूनिया और विनेश फोगाट करीब एक घंटे तक हर की पौड़ी में बैठकर मेडल पकड़े रोते रहे।
उधर, मेडल बहाने के फैसले पर गंगा समिति पहलवानों के खिलाफ खड़ी हो गई थी। उनका कहना था कि ये (हर की पौड़ी) पूजा-पाठ की जगह है, राजनीति की नहीं।
बता दें, ये पहलवान WFI के पूर्व अध्यक्ष बृजभूषण शरण सिंह की गिरफ्तारी के लिए जंतर-मंतर पर धरना दे रहे थे। रविवार को पुलिस से हुई झड़प के बाद ये जंतर-मंतर से लौट आए थे।
साक्षी बोलीं- इंडिया गेट पर आमरण अनशन करेंगे
रेसलर साक्षी मलिक ने सोशल मीडिया पोस्ट में लिखा कि मेडल्स गंगा में प्रवाहित करने के बाद इंडिया गेट पर आमरण अनशन करेंगे। हमने पवित्रता से इन मेडल को हासिल किया था। इन मेडल को पहनाकर तेज सफेदी वाला तंत्र सिर्फ अपना प्रचार करता है। फिर हमारा शोषण करता है। राष्ट्रपति और प्रधानमंत्री को नहीं लौटाएंगे, क्योंकि उन्होंने हमारी कोई सुध नहीं ली।
इस बीच, बृजभूषण शरण सिंह ने 5 जून को अयोध्या में महारैली बुलाई है। इसमें संत भाग लेंगे। बृजभूषण और संतों का कहना है कि पॉक्सो एक्ट का फायदा उठाकर इसका दुरुपयोग किया जा रहा है।
बड़े अपडेट्स
साक्षी मलिक की सोशल मीडिया पोस्ट...
साक्षी मलिक की पोस्ट की 5 बातें
पहलवानों के मेडल बहाने के ऐलान के बाद बड़े बयान
1. सांसद दीपेंद्र हुड्डा ने कहा- मेडल न बहाएं, ये बृजभूषण की कृपा से नहीं मिले
हरियाणा से राज्यसभा सांसद दीपेंद्र हुड्‌डा ने पहलवानों के फैसले पर कहा- देश का गौरव बढ़ाने वाले खिलाड़ियों से मेरी अपील है कि अपने मेडल गंगा में न बहाएं। आपको ये मेडल भाजपा सांसद बृजभूषण शरण सिंह की कृपा से नहीं मिले हैं।
2. टिकैत ने कहा-मेडल देश की शान, ऐसा कदम न उठाएं
किसान नेता राकेश टिकैत ने कहा- यह मेडल देश और तिरंगे की शान है हमारा सभी पहलवानों से अनुरोध है कि ऐसा कदम मत उठाओ। राष्ट्रपति और प्रधानमंत्री से अनुरोध है कि पहलवानों से जल्द बातचीत करें।
3. गीता फोगाट बोलीं- आंखों में आंसू आ गए
दंगल गर्ल गीता फोगाट ने कहा- हर खिलाड़ी का देश के लिए मेडल जीतकर तिरंगा विदेशों में फहराने का सपना होता है। आंखों में आंसू आ गए ये देख कर कि हमारे पहलवान वही मेडल आज गंगा में बहा देंगे।
4. सांसद सैनी बोलें- ये खिलाड़ियों का व्यक्तिगत निर्णय
हरियाणा के कुरूक्षेत्र लोकसभा सांसद नायब सैनी ने कैथल में कहा कि ये खिलाड़ियों का व्यक्तिगत निर्णय है। किसी को रोका नहीं जा सकता। कोई मुझे भी रोकना चाहे तो नहीं रोक सकता। सुप्रीम कोर्ट पर विश्वास रखना चाहिए।
5. हम पहलवानों के साथ हैं- ममता बनर्जी
पश्चिम बंगाल की सीएम ममता बनर्जी ने कहा कि हमारे पहलवानों को पीटा गया और प्रताड़ित किया गया। मैंने पहलवानों से बात की और उन्हें अपना समर्थन दिया। हम उनके साथ हैं। एक व्यक्ति पर मारपीट का आरोप है, उसे गिरफ्तार क्यों नहीं किया जा रहा? पूजा-पाठ तभी होता है, जब इंसानियत की पूजा होती है।
6. पहलवानों से हाथापाई के बारे में सुनकर निराशा हुई: कुंबले
पूर्व क्रिकेटर अनिल कुंबले ने कहा- 28 मई को हमारे पहलवानों के साथ हाथापाई के बारे में सुनकर निराशा हुई। उचित बातचीत के जरिए कुछ भी हल किया जा सकता है। जल्द से जल्द समाधान की उम्मीद है।
7. अहंकार छोड़ें प्रधानमंत्री : केजरीवाल
दिल्ली के मुख्यमंत्री अरविंद केजरीवाल ने ट्वीट कर केंद्र सरकार पर निशाना साधा। उन्होंने कहा कि पूरा देश स्तब्ध है। पूरे देश की आंखों में आँसू हैं। अब तो प्रधानमंत्री को अपना अहंकार छोड़ देना चाहिए।
आगे पढ़ने से पहले आप पहलवानों के फैसले पर अपनी राय दे सकते हैं...
जंतर-मंतर पर धरना नहीं देने देगी दिल्ली पुलिस, 109 पर FIR
दिल्ली पुलिस ने कहा कि हमने 38 दिन से धरना दे रहे पहलवानों को हर मुमकिन सुविधा दी थी, लेकिन रविवार को इन लोगों ने कानून तोड़ा। अगर पहलवानों ने अगली बार धरने की इजाजत मांगी तो हम उन्हें जंतर-मंतर नहीं, दूसरी जगह पर भेजेंगे।
रविवार को नई संसद के सामने महिला महापंचायत बुलाई गई थी। रेसलर्स ने वहां जाने के लिए मार्च निकाला और बैरिकेड्स भी तोड़े। इस दौरान पुलिस के साथ झड़प भी हुई। इसके बाद विनेश फोगाट, साक्षी मलिक, बजरंग पूनिया समेत कई पहलवानों को हिरासत में लिया गया। हालांकि बाद में उन्हें रिहा भी कर दिया गया। दिल्ली पुलिस ने पहलवानों समेत 109 लोगों पर FIR दर्ज की है। इन पर दंगा फैलाने, सरकारी काम में बाधा डालने जैसे आरोप हैं। इन धाराओं में 7 साल तक कारावास का प्रावधान है।
जींद में खापों व किसानों ने पंचायत कर ऐलान किया कि दिल्ली में दूध, सब्जी, फल और अन्य सामान की सप्लाई को बंद करेंगे। किसान आंदोलन की तरह दिल्ली को चारों तरफ से घेर लिया जाएगा।
पूर्व IPS ने दी थी गोली मारने की धमकी, अब ट्वीट डिलीट किए... किसान दिल्ली में सब्जी-फल सप्लाई नहीं करेंगे
पूर्व IPS अधिकारी एनसी अस्थाना ने ट्वीट कर कहा था कि पुलिस को गोली मारने का भी अधिकार है। उन्होंने यह भी लिखा था- अभी तो सिर्फ कचरे के बोरे की तरह घसीट कर फेंका है। दफा 129 में पुलिस को गोली मारने का अधिकार है। उचित परिस्थितियों में वो हसरत भी पूरी होगी।
बजरंग पूनिया ने इस ट्वीट के जवाब में कहा था- ये ऑफिसर हमें गोली मारने की बात कर रहा है। भाई सामने खड़े हैं, बता कहां आना है गोली खाने। कसम है पीठ नहीं दिखाएंगे, सीने पर खाएंगे तेरी गोली।
अस्थाना ने अब अपने ट्विटर हैंडल से ये ट्वीट डिलीट कर दिए हैं। इंडियन पुलिस फाउंडेशन ने कहा कि यह अस्वीकार्य है। यह पूरे पुलिस बल की छवि बिगाड़ता है।
जींद में खापों व किसानों ने पंचायत कर ऐलान किया कि दिल्ली में दूध, सब्जी, फल और अन्य सामान की सप्लाई को बंद करेंगे। किसान आंदोलन की तरह दिल्ली को चारों तरफ से घेर लिया जाएगा।
पहलवानों के धरने में अब तक क्या हुआ...
'ये खबर भी पढ़ें...
मुहम्मद अली की राह पर बजरंग-साक्षी और विनेश:दुनिया के महानतम बॉक्सर ने ओहियो नदी में फेंका था मेडल, अब रेसलर्स गंगा में बहा रहे
देश के पहलवानों ने इंसाफ के लिए दुनिया के महानतम मुक्केबाज मुहम्मद अली वाला रास्ता चुना। साक्षी मलिक, विनेश फोगाट और बजरंग पूनिया अपने जीते मेडल हरिद्वार जाकर गंगा में बहा रहे हैं। ऐसा ही कुछ मुहम्मद अली कर चुके हैं (पूरी खबर पढ़ें)